มือดีดอดเก็บ AMA ช่วงขาลงดันหุ้นวิ่งแรง 9% ซื้อขายภาคเช้าทะลุ 42 ลบ.
มือดีดอดเก็บ AMA ช่วงขาลงดันหุ้นวิ่งแรง! ปิดเช้าบวก 9% มูลค่าซื้อขายทะลุ 42 ลบ. ปิดตลาดภาคเช้าอยู่ที่ระดับ 5.65 บาท บวก 0.45 บาท หรือ 8.65% ด้วยมูลค่าซื้อขาย 42.58 ล้านบาท โดยราคาหุ้นปรับตัวขึ้นแรงเป็นวันที่ 2 ติดต่อกัน หลังจากวานนี้ราคาหุ้นปิดที่ระดับ 5.20 บาท ปรับตัวขึ้น 21.50%
มือดีดอดเก็บ AMA ช่วงขาลงดันหุ้นวิ่งแรง! ปิดเช้าบวก 9% มูลค่าซื้อขายทะลุ 42 ลบ.
11 มิ.ย. 2562

ผู้สื่อข่าวรายงานว่า บริษัท อาม่า มารีน จำกัด (มหาชน) หรือ AMA ปิดตลาดภาคเช้าอยู่ที่ระดับ 5.65 บาท บวก 0.45 บาท หรือ 8.65% ด้วยมูลค่าซื้อขาย 42.58 ล้านบาท โดยราคาหุ้นปรับตัวขึ้นแรงเป็นวันที่ 2 ติดต่อกัน หลังจากวานนี้ราคาหุ้นปิดที่ระดับ 5.20 บาท ปรับตัวขึ้น 21.50%

ทั้งนี้หุ้น AMA มีการเข้ามาซื้อขายเป็นจำนวนมากตั้งแต่เปิดตลาดภาคเช้า ซึ่งเปิดตลาดมีคำสั่งซื้อขายเข้ามา 1,218,700 หุ้น ที่ราคา 5.35 บาท คิดเป็นมูลค่าการซื้อขาย 6.52 ล้านบาท ขณะที่มีการซื้อขายรายการใหญ่อีกครั้งในช่วง 10.05 น. ซึ่งมีการซื้อขายจำนวน 605,600 หุ้น ที่ราคา 5.65 บาท คิดเป็นมูลค่าการซื้อขาย 3.42 ล้านบาท และในช่วงเวลา 10.10 น. มีการซื้อขายรายการใหญ่จำนวน 658,600 หุ้น ที่ราคา 5.70 บาท คิดเป็นมูลค่าการซื้อขาย 3.75 ล้านบาท ส่งผลให้ราคาหุ้นขึ้นไปทำจุดสูงสุดที่ระดับ 5.75 บาท
โดย ราคาหุ้นปรับตัวขึ้นแรงคาดว่าเกิดจากการเข้าเก็บหุ้นหลังจากเป็นขาลงมานาน ขณะที่คาดการณ์ว่า ผลการดำเนินงานในไตรมาส 2/62 จะเติบโตต่อเนื่อง หลังจากไตรมาส 1/62 มีกำไรสุทธิ 12.46 ล้านบาท เติบโตถึง 278.11%